[{"text_idx": "#000000", "text": "Gruffudd ab OwainSep 33 min read"}, {"text_idx": "#000001", "text": "Mae Ned Boulting yn un o enwau a lleisiau mwyaf adnabyddus y cylchoedd seiclo ym Mhrydain; yn brif sylwebydd ITV, yn awdur sawl cyfrol yn y gorffennol (On the Road Bike, How I Won the Yellow Jersey etc), ac yn fwy diweddar yn rhannol gyfrifol am bodlediad poblogaidd Never Strays Far."}, {"text_idx": "#000002", "text": "Dwi\u2019n ffa\u0300n o\u2019i waith sylwebu a phodledio ac wedi mwynhau rhai o\u2019i lyfrau yn y gorffennol. Ond, rhaid i mi ddweud nad oedd ei gyfrol ddiweddaraf, \u20181923: The Mystery of Lot 212 and a Tour de France obsession\u2019 yn apelio felly; heb saethu i frig fy rhestr ddarllen."}, {"text_idx": "#000005", "text": "A dwi ddim yn cofio cael cystal blas ar dudalennau agoriadol unrhyw gyfrol ers sbel hir. Mae wastad yn braf gallu rhoi llais i eiriau ysgrifenedig rhywun, sy\u2019n brawf yn fy marn i, o\u2019u gallu i ysgrifennu\u2019n huawdl a naturiol."}, {"text_idx": "#000007", "text": "Nid yn unig oherwydd natur y cynnwys - sy\u2019n teimlo weithiau fel stori ddirgelwch am mai dyna sydd yma yn ei hanfod - ond hefyd yr arddull ysgrifenedig. Mae awen stori\u0308wr a saer geiriau da iawn yn llifo drwy\u2019r cyfan."}, {"text_idx": "#000008", "text": "Darn byr iawn o ffilm o Tour de France 1923 - yn ddau funud a hanner o hyd - ydy testun y 279 o dudalennau. Tipyn o gamp ymestyn y ddau funud a hanner i gyfrol swmpus fel"}, {"text_idx": "#000010", "text": "Cawn gofnod hanesyddol, nid yn unig o\u2019r ras hon ond o\u2019i brofiad yntau\u2019n teithio ar draws Ewrop, gan straffaglu drwy rwystrau\u2019r pandemig."}, {"text_idx": "#000011", "text": "Drwy daflu goleuni ar y gorffennol, cawn oleuni newydd ar ein presennol ninnau. Yn naturiol mae thema rhyfel yn amlygu\u2019i hun yn hynny o beth."}, {"text_idx": "#000012", "text": "Yn eironig ddigon, yr hyn sy\u2019n sefyll allan i mi yw\u2019r modd y mae Boulting wir yn anrhydeddu anian y newyddiadurwr, ac yn rhoi bri \u2018anfarwol\u2019 i\u2019r rhai aeth yn angof. Yn dilyn traddodiad sydd yn y Gymraeg beth bynnag yn dyddio\u2019n o\u0302l i gerddi Aneirin o faes y gad y Gododdin yn y chweched ganrif."}, {"text_idx": "#000016", "text": "Caiff hyn ei grisialu yn y llinell o farddoniaeth yn arbennig ar gyfer y llyfr gan Willie Verhegghe, wedi\u2019i gyfieithu gan Boulting fel a ganlyn;"}, {"text_idx": "#000018", "text": "La Vuelta yn y Gymraeg am y tro cyntaf: yr holl fanylion"}, {"text_idx": "#000019", "text": "Rhagolwg: La Vuelta a Espan\u0303a 2023"}]